Rolbees: Polar Dust het ‘n interessante naam en die oorsprong van die band kom ook van ‘n baie ver en koue plek. Ek neem aan die naam het te doen met die tyd wat jy in Ysland spandeer het, asook die eerste gestalte van die band wat jy op die been gebring het?
Sara X: Die naam kry sy oorsprong van sneeu af. Die eerste weergawe van Polar Dust was Guðrún Sif Eldon en Ellen Augland en ons het gedink aan ‘n ander beskrywing vir sneeu. In Groenland het die Inuit ‘n weie verskeidenheid van woorde vir verskillende tipes sneeu. Dit was ‘n fasinasie en ‘n inspirasie vir ‘n plein Suid-Afrikaner wat daar gewoon het.